tartuNLP/wikipedia-smugri-20251201 huggingface dataset:
Neu Wulmstorf

Neu Wulmstorf (alamsaksa "Vosshusen") on vald ("Einheitsgemeinde") Saksamaal Alam-Saksi liidumaal Harburgi kreisis.
Valla pindala on 56,16 km². 31. detsembril 2017 elas seal 21 159 inimest. See muutis oma nime 11. detsembril 1964 ″Wulmstorfist″ ″Neu Wulmstorfiks″. See on osa Hamburgi metropolipiirkonnast.
Neu Wulmstorf asub Hamburgi (idas), Altes Landi paduri (põhjas), Harburgi mägede ("Harburger Berge") metsa (kagus), Buchholz in der Nordheide ja geesti (lõunas) ning Buxtehude (läänes) vahel. Vallas on 11 küla ja suuremat osa piirkonnast tähistab suurema loodusliku piirkonna Lüneburgi nõmme põhja-loodeserv Põhja-Saksamaal.
Maastikus domineerib üleminek padurilt põhjas geestile kagus. Paduri poolel asub Rübke küla Alam-Saksi Elbe paduril mere tasapinnas ja looduskaitseala (Naturschutzgebiet) "Moore bei Buxtehude" (muda), kus elab rukkirääk.
Neu Wulmstorfi linnake asub otse üleminekul mudalt geestile.
Edasi tähistavad Wulmstorfi, Daerstorfi, Schwiederstorfi, Rade külad Neu Wulmstorfi kõrgemaid kohti Harburgi mägede lääneservas.
Ardestorfi, Elstorfi, Bachheide, Rade, Mienenbütteli ja Ohlenbütteli külad asuvad ulatusega kirdest valla lõunaotsa.
Taristu.
Suhteliselt noor linnake Neu Wulmstorf kasvas kahe vana raja ristumiskohas. Peamine tee, mis ühendab paduri Rübket geestikülade Wulmstorfi ja Elstorfiga, lõikub Bundesstraße 73-ga, mis on peamine tee, mis ühendab Stadet ja Cuxhavenit Hamburgiga. See domineerib linnakese üle, kuna lõikab sellest idast läände läbi. Veidi enne geesti tähistas Alam-Elbe raudtee palju aastaid Neu Wulmstorfi küla põhjapiiri, koos "Neu Wulmstorfi" S-Bahni jaamaga. Jaam kannab nime "Daerstorf" küla järgi, millele kuulus eksklaav, kuhu jaam ehitati, enne kui see Neu Wulmstorfiga liidendati.
Teine telg on ühendus Buxtehudest Buchholzini. Bundesstraße 3 esimene osa lõikub Bundesautobahn 1-ga valla lõunatipus.
Transport.
Neu Wulmstorfi teenindab Hamburgi metroosüsteem Neu Wulmstorfi jaamaga. Bussiliin ühendab Neu Wulmstorfi Hamburg-Neugrabeniga.
Haridus.
Neu Wulmstorfis on kolm põhikooli. Keskkoolid on Hauptschule Vossbarg, Realschule Vierkaten ja Gymnasium Neu Wulmstorf.
Sport.
Neu Wulmstorfis on mitu sportimispiirkonda, sealhulgas spordikeskus ujulaga külakeskuses.
Need klubid pakuvad rikkalikku spordielu:
Rosengarten (Harburg)

Rosengarten on vald Saksamaal Alam-Saksi liidumaal Harburgi kreisis Hamburgi lähedal.
Valla pindala on 63,67 km². 31. detsembril 2017 elas seal 13 561 inimest. See moodustati 1972. aastal Eckeli, Ehestorfi (ja Alveseni), Emseni, Iddenseni, Kleckeni, Leverseni, Nenndorfi, Sottorfi, Tötenseni ja Vahrendorfi küla ühendamisega ning sai nime lähedal asuva metsa järgi.
Guinea 1990. aastal rajatud Hamburgi aukonsulaat paikneb Rosengartenis.
Tötenseni küla on Saksamaal tuntud Dieter Bohleni elukohana.
Sea-aasta

Sea-aasta on pühendatud Hiina kalendri kaheteistkümnendale ehk viimasele tähemärgile – seale. Sead on üldiselt ausad, usaldusväärsed, häbelikud ja lahked, kuid nad ärrituvad väga kergesti. Sead võivad pühendada kogu oma elu mingile üllale eesmärgile. 
Iseloom ja omadused.
Sea aastal sündinud inimesed on üldiselt ausad, usaldusväärsed, pühendunud, tolerantsed, häbelikud, hellad, lahked ja impulsiivsed, kuid nad ärrituvad väga kergesti. Sead on ideaalsed kaaslased: nad on intelligentsed ning oma eesmärkide saavutamisel väga sihikindlad. Samas võivad nad ka väga naiivsed olla. Sead janunevad teadmiste järele, mis aitab neil edu saavutamise poole liikuda, ent nende materialistlikud ambitsioonid ka muserdavad neid. Sead võivad pühendada kogu oma elu mingile üllale eesmärgile. Nad on edukad rahanduse, meelelahutuse ja juura valdkondades. 
Sea märgiga sobivad kõige paremini kitseaastal, jäneseaastal ja sea-aastal sündinud. 
Sünniaastad.
1923, 1935, 1947, 1959, 1971, 1983, 1995, 2007, 2019
Legend.
Kord korraldas müstiline Nefriitkeiser 12 looma vahel võidujooksu Taevaliku Mere ühest otsast teise. Osalema olid kutsutud kõik kuningriigi loomad, kuid võita said vaid kaksteist.
Kaheteistkümnendana lõpetas siga, sest ta oli vahepeal söönud ja magama jäänud ning lõpetas jooksu alles pärast seda. Sellest tuleb ka ütlus "laisk nagu siga". 
Aastad ja viis elementi.
乙亥 (yǐhài) – puusiga
丁亥 (dīnghài) – tulesiga
己亥 (jǐhài) – maasiga
辛亥 (xīnhài) – metallsiga
癸亥 (guǐhài) – veesiga
Seatund.
Iidsetel aegadel jagati päev kaheteistkümneks kahetunniseks osaks. Igale kahetunnisele perioodile vastab üks Hiina sodiaagi loom. Sea tund on kella 21.00 – 23.00. Sel ajal sead juba magavad rahulikult magusat und.
Kategooriateooria

Kategooriateooria on valdkond matemaatikas, mis kirjeldab matemaatilisi struktuure ja nende seoseid. Valdkond loodi 20. sajandi keskel Samuel Eilenbergi ja Saunders Mac Lane'i poolt seoses nende tööga algebralise topoloogia teemal. Kategooriateooriat kasutatakse peaaegu igal pool matemaatikas. Paljusid konstruktsioone uutest matemaatilistest objektidest, mis on loodud olemasolevate objektide põhjal, on võimalik kirjeldada läbi kategooriate. Paljud valdkonnad informaatikas tuginevad kategooriateooriale, sealhulgas funktsionaalne programmeerimine ja semantika. 
Kategooria koosneb kahte sorti elementidest: objektidest ja morfismidest, mis seovad kahte objekti, mida kutsutakse morfismi "allikaks" ja "sihtmärgiks". Morfismi kutsutakse ka "nooleks", mis "seostab" allika sihtmärgiga. Morfisme on võimalik "komponeerida", kui esimese morfismi sihtmärk on teise morfismi allikas, ning morfismide kompositsioon sarnaneb funktsioonide kompositsiooniga (assotsiatiivsuse ja identiteedimorfismide olemasolu tõttu). Morfism on sageli mingisugune funktsioon, aga mitte alati. Näiteks võib monoidi käsitleda kui kategooriat üheainsa objektiga, mille morfismid on monoidi elemendid. 
Teine tähtis osa kategooriateooriast on mõiste funktorist, mis on morfism kategooriate formula_1 ja formula_2 vahel: see teisendab objektid kategooriast formula_1 kategooriasse formula_2, ning morfismid kategoorias formula_1 kategooriasse formula_2 nii, et allikad seostatakse allikatega ja sihtmärgid sihtmärkidega. Kolmas mõiste kategooriateoorias on naturaalne transformatsioon, mida võib käsitleda kui morfismi funktorite vahel.
Kategooriateooria on väga üldine matemaatika osa, mida kasutatakse näiteks hulgateooria ja rühmateooria formaliseerimisel. Tartu Ülikoolis õpetab kategooriateooriat Varmo Vene.
Seevetali vald

Seevetal on vald Saksamaal Alam-Saksi liidumaal Harburgi kreisis.
Valla pindala on 105,20 km². 31. detsembril 2017 elas seal 41 260 inimest. Vald asub umbes 20 km Hamburgist lõunas ja 15 km Winsenist läänes. Valla keskus on Hittfeldi külas. Vald on nime saanud Seeve jõe järgi.
Seevetali vald on Saksamaa suurima rahvaarvuga omavalitsus, mida ei nimetata linnaks. 
Ajalugu.
1. juulil 1972 ühendati 19 iseseisvat väiksemat omavalitsust uueks Seevetali vallaks. Need 19 linnakest ja küla on Beckedorf, Bullenhausen, Emmelndorf, Fleestedt, Glüsingen, Groß Moor, Helmstorf, Hittfeld, Holtorfsloh, Horst, Hörsten, Klein Moor, Lindhorst, Maschen, Meckelfeld, Metzendorf, Ohlendorf, Over ja Ramelsloh.
Paljudel nendest linnakestest on rikas ajalugu: Ramelsloh olemasolu on esmakordselt tõendatud 845. aastal, Maschenit on esmamainitud 1294. aastal ja Hittfeld tähistas oma 900. aastapäeva 2007. aasta juunis. Püha Mauritiuse kirik Hittfeldis pärineb 12. sajandist. Märkimisväärsed arheoloogilised leiud piirkonnas on Metzendorf-Woxdorfi pea matus umbes aastast 2200 eKr või varakristlik Mascheni ketassõlg, mis on püsiväljapanekus lähedases Hamburgi arheoloogiamuuseumis.
Stelle (Harburg)

Stelle on vald Saksamaal Alam-Saksi liidumaal Harburgi kreisis.
Valla pindala on 38,50 km². 31. detsembril 2017 elas seal 11 102 inimest. Vald asub umbes 20 km Hamburgist kagus ja 7 km Winsenist läänes.
Alar Veraksitš

Alar Veraksitš (sündinud 25. juunil 1967) on eesti arstiteadlane, füsioloog.
Ta lõpetas 1985. aastal Tallinna 44. Keskkooli ja 1996. aastal Tartu Ülikooli arstiteaduskonna.
Ta kaitses 2003. aastal Tartu Ülikoolis doktoriväitekirja "Characterization of behavioural and biochemical phenotype of cholecystokinin-2 receptor deficient mice: changes in the function of the dopamine- and endopioidergic system". 
Ta töötab Tartu Ülikoolis.
Elbmarschi ühisvald

Elbmarsch on valdade ühendus ("Samtgemeinde") Saksamaal Alam-Saksi liidumaal Harburgi kreisis.
See asub Elbe lõuna(vasak)kaldal, umbes 30 km Hamburgist kagus ja 20 km Lüneburgist põhjas. Selle keskus on Marschacht. Nimi viitab paduratele (saksa: "Marsch") piki Elbet.
"Samtgemeinde" Elbmarschi koosseisus on järgmised vallad:
Hanstedti ühisvald

Hanstedt on valdade ühendus ("Samtgemeinde") Saksamaal Alam-Saksi liidumaal Harburgi kreisis. Selle keskus on Hanstedt.
"Samtgemeinde" Hanstedti koosseisus on järgmised vallad:
Martin Oja

Martin Oja (sündinud 22. juunil 1978) on eesti filmikriitik, luuletaja ja semiootik.
Õppis 1994–1996 Tartu Forseliuse Gümnaasiumis. 2001–2008 õppis Tartu Ülikoolis semiootika ja kulturoloogia erialal bakalaureuse- ja magistriõppes, 2015–2024 samas doktoriõppes.
Hollenstedti ühisvald

Hollenstedt on valdade ühendus ("Samtgemeinde") Saksamaal Alam-Saksi liidumaal Harburgi kreisis. Selle keskus on Hollenstedt. 
"Samtgemeinde" Hollenstedti koosseisus on järgmised vallad:
Jesteburgi ühisvald

Jesteburg on valdade ühendus ("Samtgemeinde") Saksamaal Alam-Saksi liidumaal Harburgi kreisis. Selle keskus on Jesteburg.
"Samtgemeinde" Jesteburgi koosseisus on järgmised vallad:
Salzhauseni ühisvald

Salzhausen on valdade ühendus ("Samtgemeinde") Saksamaal Alam-Saksi liidumaal Harburgi kreisis. Selle keskus on Salzhausen. 
"Samtgemeinde" Salzhauseni koosseisus on järgmised vallad:
Tostedti ühisvald

Tostedt on valdade ühendus ("Samtgemeinde") Saksamaal Alam-Saksi liidumaal Harburgi kreisis.
"Samtgemeinde" pindala on 221,29 km². 31. detsembril 2017 elas seal 26 401 inimest. Selle keskus on Tostedt.
"Samtgemeinde" Tostedti koosseisu kuuluvad järgmised vallad:
Kastanpäkk

Kastanpäkk ("Gyroporus castaneus") on seeneliik perekonnast päkk ja seltsist puravikulaadsed.
Eestis väga haruldane, kuulub ohustatud liikide nimistusse.
Kunagi pakkus dr Tõnis Leisner talle nimeks kastanpruun puravik.
Sinipäkk

Sinipäkk ("Gyroporus cyanescens") on seeneliik perekonnast päkk ja seltsist puravikulaadsed.
Eestis haruldane, kasvab männikutes ja segametsades.
Kunagi pakkus dr Tõnis Leisner talle nimeks rukkilillsinine puravik.
Drage (Elbe)

Drage on vald Saksamaal Alam-Saksi liidumaal Harburgi kreisis.
Valla pindala on 30,28 km². 31. detsembril 2017 elas seal 4223 inimest. Drage on Winseni lähedal.
Marschacht

Marschacht on vald Saksamaal Alam-Saksi liidumaal Harburgi kreisis. Marschacht on vaid mõne kilomeetri kaugusel Geesthachtist. 
Valla pindala on 26,12 km². 31. detsembril 2017 elas seal 3884 inimest. Asulat on 1216. aastal esmamainitud kui Hachede, toona Saksimaa osa. Muutus Elbe voolusängis jagas asula kaheks: Geesthacht (Schleswig-Holsteinis) ja Marschacht.
Friedrich Klement

Friedrich Klement (18. august 1891 Puujala küla, Illuka vald, Virumaa – 15. november 1958) oli eesti õpetaja ja koolijuht.
Klement õppis Tartu Õpetajate Seminaris ja Tartu Ülikooli õigusteaduskonnas.
Ta töötas aastatel 1911–1912 õpetajana Virumaal ja aastatel 1914–1915 Nuustaku Kooli Seltsi progümnaasiumis. 1915. aastal valiti ta selle kooli juhatajaks ning ta töötas sellel kohal kaheksa aastat. Otepääl töötades juhatas ta segakoori. Valgas kuulus Klement "Säde" ja Kunstiseltsi juhatusse, juhatas Kunstiseltsi segakoori, oli tegev Eesti-Läti laulupäevade korraldajana ja laulupäevade ühe üldjuhina. Ta juhtis esimehena Valga Õpetajate Ühingu tööd. 
1944. aastal asus elama Tallinna ja töötas Tallinna 4. Keskkoolis.
Isiklikku.
1911. aastal abiellus Klement Marie Seestrandiga. 1918. aastal sündis tütar Aino.
Tespe

Tespe on vald Saksamaal Alam-Saksi liidumaal Harburgi kreisis.
Valla pindala on 24,87 km². 31. detsembril 2017 elas seal 4493 inimest. Asudes Elbe vasakkaldal, riivab see Lüneburgi kreisi lõunas ja läänes. Tespe on 5 km Geesthachtist kagus ja umbes 30 km Hamburgist kagus.
Elbe vastaskaldal asub Krümmeli tuumaelektrijaam. Ilus Tespe maastik meelitab igal aastal palju külastajaid.
Nikolai Goldschmidt

Nikolai Goldschmidt (8. november 1900 Pärnu – 15. aprill 1964 Tallinn) oli Eesti muusikategelane ja dirigent.
Aastatel 1920–1927 õppis ta Tallinna Konservatooriumis.
1927. aastal asutas ta Tallinna Töölismuusika Ühingu.
Enne Teist maailmasõda oli ta Tallinna Töölismuusika Ühingu sümfooniaorkestri ja Narva Orkestrantide Ühingu sümfooniaorkestri dirigent.
1945. aastal oli ta Eesti Muusikafondi juhataja, hiljem Eesti NSV Riikliku Filharmoonia kunstiline juht, 1953. aastast RAT Estonia muusika- ja kirjandusala juhataja.
Ta on maetud Tallinna Metsakalmistule.
Asendorf (Nordheide)

Asendorf on vald Saksamaal Alam-Saksi liidumaal Harburgi kreisis. Valla pindala on 14,70 km². 31. detsembril 2017 elas seal 1939 inimest.
Brackeli vald

Brackel on vald Saksamaal Alam-Saksi liidumaal Harburgi kreisis.
Valla pindala on 13,91 km². 31. detsembril 2017 elas seal 1890 inimest.
Egestorf

Egestorf on vald Saksamaal Alam-Saksi liidumaal Harburgi kreisis.
Valla pindala on 48,7 km². 31. detsembril 2017 elas seal 2565 inimest.
Hanstedt (Nordheide)

Hanstedt on vald Saksamaal Alam-Saksi liidumaal Harburgi kreisis.
Valla pindala on 59,3 km². 31. detsembril 2017 elas seal 5595 inimest. Vald asub umbes 35 km Hamburgist lõunas ja 25 km Lüneburgist läänes.
Marxen

Marxen on vald Saksamaal Alam-Saksi liidumaal Harburgi kreisis.
Valla pindala on 13,31 km². 31. detsembril 2017 elas seal 1507 inimest.
Chelsea (Manhattan)

Chelsea on naabruskond, mis asub Midtown Manhattanil New Yorgis Ameerika Ühendriikides. 
Chelsea on 2,00 ruutkilomeetrit suur ja seal elab 38 242 inimest. Chelsea on üks naabruskondadest, mis on osa Manhattani neljandast piirkonnast.
Chinatown (Manhattan)

Manhattani Chinatown on naabruskond, mis asub Lower Manhattanil Manhattani linnaosas New Yorgis Ameerika Ühendriikides. 
Chinatownis elab 90 000 – 100 000 inimest. Chinatown piirneb Lower East Side'i, Little Italyi, Civic Centeri ja Tribecaga.
Undeloh

Undeloh (alamsaksa: Unnel) on vald Saksamaal Alam-Saksi liidumaal Harburgi kreisis.
Valla pindala on 48,2 km². 31. detsembril 2017 elas seal 987 inimest.
Nimi.
Nimi "Undeloh" tähendab umbes nagu "salu oja lätetel" ("Quellhain"). Väike tiik, niinimetatud "Hungerteich" (või "Hungerpohl"), mis oletatavasti andis põua ajal palju vett ning seda sai kasutada päldude kastmiseks ja karja jootmiseks. Lisaks tulid kaupmehed kogu ümbruskonnast, et näha, kas tuleb kuiv või märg aasta.
Paiknemine.
Undeloh asub Lüneburgi nõmmel selle kõrgeima mäe, Wilseder Bergi juures.
Valla koosseis.
Undeloh vallas on kuus küla: Undeloh, Wehlen, Wesel, Meningen, Thonhof ja Heimbuch.
Appel

Appel on vald Saksamaal Alam-Saksi liidumaal Harburgi kreisis.
Valla pindala on 15,42 km². 31. detsembril 2017 elas seal 1970 inimest.
Drestedt

Drestedt on vald Saksamaal Alam-Saksi liidumaal Harburgi kreisis.
Valla pindala on 5,71 km². 31. detsembril 2017 elas seal 768 inimest.
Węgorzewo

Węgorzewo (saksa keeles Angerburg) on linn Poolas Warmia-Masuuria vojevoodkonnas, Węgorzewo maakonna ja Węgorzewo valla keskus.
Ajalooliselt on see olnud Preisimaa linnasid.
Linnaõigused sai asula 1571.
Linnas elab 12 186 inimest (2005).
Mihkel Sistok

Mihkel Sistok (sündinud 12. juunil 1936 Kalvi vallas Virumaal) on eesti koolijuht ning endine Eesti NSV partei- ja riigitegelane.
1955. aastal lõpetas ta Rakvere Pedagoogilise Kooli. 1962. aastal lõpetas Tartu Riikliku Ülikooli ajaloo-keeleteaduskonna.
1955. aastast töötas ta Rakvere rajooni Karitsa 7-klassilise kooli õpetajana, hiljem oli selle kooli direktor. 1963. aastast oli ta Rakvere Kolhoosi- ja Sovhoositootmise Valitsuse parteikomitee instruktor, hiljem EKP Rakvere Rajoonikomitee propaganda- ja agitatsiooniosakonna instruktor, seejärel sama osakonna juhataja. 1973. aastast EKP Rakvere Rajoonikomitee sekretär, seejärel teine sekretär. 1970. aastatel oli ta ka Rakvere rajooni rahvaülikoolide nõukogu esimees. 
Aastatel 1979–1987 oli ta Rakvere rajooni RSN Täitevkomitee esimees. Aastatel 1980–1985 oli ta Eesti NSV Ülemnõukogu X koosseisu saadik. 1987. aastast oli ta Vinni Sovhoostehnikumi, 1991–2001 Mõdriku Põllumajandustehnikumi direktor.
Ta on olnud ka Lääne-Virumaa Pensionäride Liidu esimees.
Rotiaasta

Hiina astroloogias on kaksteist loomamärki, millest väidetavalt igaüks mõjutab ja märgistab üht kuuaastat ja sellel aastal sündinud inimeste iseloomuomadusi.
Ühe legendi kohaselt pärinevad loomanimetused Buddha aegadest, kes nimetas aastad kõigi kaheteistkümne looma järgi, kes tulid temaga hüvasti jätma. Esimene nendest oli rott.
Aastad.
Inimese kohta, kes on sündinud mõnes alltoodud ajavahemikus, saab öelda, et ta on sündinud rotiaastal.
Viie elemendi õpetuse järgi jaotatakse neid aastaid ka viieks faasiks: metall, puu, vesi, tuli, maa.
Iseloom.
Rotiaastal sündinud inimeste iseloomu kohta väidetakse, et nad on elava kujutlusvõimega, sarmikad ja väga lahked oma armsamate vastu. Rotid on agressiivsed, edasipüüdlikud, usaldamatud ja ausad. Neil on kalduvus kiiresti ärrituda ja nad on mõnikord liigselt kriitilised. Roti märgi all sündinud on just sellised, kellest kõik vanemad unistavad. Rott on kindel ja truu sõber. Rott on oma kavalusega õigustatult loomamärkidest esimesel kohal. Rott oskab hinnata olukordi ja neile olukordadele vastavalt ka reageerida. Rott on intelligentne, auahne ja teiste poolt hinnatud. Rotile meeldivad väga peod ning ta püüab nendest maksimaalselt osa võtta. Rott võidab inimeste poolehoidu pidevate komplimentidega. Ehkki Rott tundub pideva seltskonnainimesena, vajab ka tema turvalisust ja kaitset. Rotid on atraktiivsed inimesed, keda ümbritsevad alati sõbrad. Samas võivad nad olla ka üksikud uitajad, kes harva leiavad püsivaid sõpru. Tuntud perfektsionistidena, püüavad nad alati vältida häbisse sattumist. Nende sundimatus, intelligentsus ja võime näha asju suures plaanis võimaldab suhtlemisel ettevõtete ja inimestega näha situatsioone eri vaatevinklitest. Rotid oskavad kinni haarata tekkivatest võimalustest ja neid ära kasutada, kuid nende ambitsioonikus ja väsimatus võib neile kaasa tuua liiga palju kohustusi. Kuid ärge laske ennast petta – hoolimata leidlikkusest ja pühendumisest äris on Rotid kirglikud ning sügavate tunnetega armastajad.
Armastus.
Rott on kirglik ja ei karda kunagi oma sügavamaid tundeid avaldada, kuid samas vajab ta täielikku hoolitsust või muidu muutub Roti jaoks armastus vastumeelseks. Rott armastab elu nautida.
Karjäär.
Rott on energiline ja mitmekülgne ning on seotud pidevalt paljude asjadega. Tavaliselt leiab Rott alati õige tee probleemide lahendamisel ning samas on Rott väga hea taktik ja juht. Rotil on piisavalt ettekujutlusvõimet ja tarkust, mille abil ta liigub edukalt edasi nii ärimaailmas kui ka poliitikas.
Elukutsed, mis sobivad Rotile.
Kirjanik, näitleja, jurist, poliitik, võidusõitja, insener, ettevõtja, uurija, juhataja. 
Rotte tuntud inimeste seas.
William Shakespeare, Wolfgang Amadeus Mozart, Gene Kelly, Winston Churchill, George Washington, Richard Nixon, Prints Charles, Julia Child, Louis Armstrong, Prints Andrew, Andrew Lloyd-Webber, Kathleen Battle.
Anna Kasesalu

Anna Kasesalu (sündinud 27. juulil 1949) on Eesti jurist, endine riigiprokurör.
1982. aastal lõpetas ta õpingud Tartu Riikliku Ülikooli õigusteaduskonnas.
Anna Kasesalu töötas 1967–1970 tõlgi ja kohtuistungisekretärina Tallinna linna Kalinini rajooni rahvakohtus. 1973–1980 Põlva prokuratuuris stažööri ja uurijana. 1980–1983 Kohtla-Järve prokuratuuris uurijana. 1983–1985 Tallinna linna Oktoobri rajooni prokuratuuris uurija ning vanemuurijana. 1985–1987 Tallinna prokuratuuris vanemuurija ning eriti tähtsate asjade uurijana. 1987–1994 prokuratuuris osakonna vanemprokurörina ning vabariigi prokuröri vanemabina. 1994. aastast kuni vähemalt 2001. aastani, kuid avalike andmete puudumise tõttu täpsemalt teadmata ajani riigiprokuratuuris riigiprokurörina.
Kaire Jaakson

Kaire Jaakson (sündinud 24. jaanuaril 1963) on Eesti jurist, riigiprokurör.
1986. aastal lõpetas ta õpingud Tartu Riikliku Ülikooli õigusteaduskonnas. 
1991. aastal töötas Jaakson Võru uurimisbüroos uurijana. 1991–1992 töötas ta Võru Politseiprefektuuris politseiinspektorina, 1992–1998 oli Võru uurimisbüroos abidirektor ja hiljem direktor. 1998–1999 töötas ta Võru Politseiprefektuuris komissarina. 1999. aastal suundus riigiprokuratuuri, kus töötas 2018. aasta oktoobri seisuga riigiprokuratuuri järelevalveosakonnas riigiprokurörina.
Rita Hlebnikova

Rita Hlebnikova (sündinud 29. mail 1958) on Eesti jurist.
1996. aastal lõpetas ta õpingud Tartu Ülikooli õigusteaduskonnas. Aastatel 1978–1982 oli Rita Hlebnikova Kohtla-Järve Arvutuskeskuse operaator. 1982–1993 Püssi Puitplaatide Kombinaadi jurist. 1993–1996 Püssi linnavalitsuse jurist. 1996–1999 Ida-Viru prokuratuuri abiprokurör. 1999 kuni avalike andmete puudumise tõttu täpsemalt teadmata ajani riigiprokuratuuris riigiprokurör. 2018. aasta oktoobri seisuga on Viru ringkonnaprokuratuuris ringkonnaprokurör.
Alar Kirs

Alar Kirs (19. detsember 1956 – 10. jaanuar 2024) oli Eesti jurist, endine riigiprokurör.
1980. aastal lõpetas ta õpingud Tartu Riikliku Ülikooli õigusteaduskonnas.
Aastatel 1979–1986 oli ta Tallinna linna Mererajooni prokuratuuris stažöör ja uurija. 1986–1992 oli ta prokuratuuris eriti tähtsate asjade uurija, vanemuurija ning uurimisjaoskonna ülema kohusetäitja. 1992–1993 oli Riikliku Kohtueelse Uurimise Ametis nõunik ja abidirektor. 1993–1998 oli ta riigiprokuröri asetäitja.
17. märtsist kuni 26. maini 1998 oli ta prokuratuuri juhi kohusetäitja (kuni 21. aprillini nimetati prokuratuuri juhti riigiprokuröriks, alates 22. aprillist riigi peaprokuröriks). Pärast Raivo Sepa nimetamist riigi peaprokuröriks 27. maist 1998 jätkas Alar Kirs riigiprokurörina. Kirs töötas karjääri lõpus riigiprokuratuuri järelevalveosakonnas, kust ta suundus 2020. aastal pensionile.
Lilli Hazak

Lilli Hazak (23. september 1937 – 17. aprill 2021) oli Eesti jurist, endine riigiprokurör.
1960. aastal lõpetas ta õpingud Tartu Riikliku Ülikooli õigusteaduskonnas. Aastatel 1960–1962 oli Haapsalu sotsiaalkindlustuse osakonnajuhataja. 1962–1965 sotsiaalkindlustuse ministeeriumi inspektor. 1965–1972 Harju prokuratuuri abiprokurör 1972–1974 Tallinna prokuratuuri abiprokurör. 1974. aastast kuni vähemalt 2001. aastani, kuid avalike andmete puudumise tõttu täpsemalt teadmata ajani töötas Lilli Hazak prokuratuuris prokurörina ja riigiprokurörina.
Raivo Sepp

Raivo Sepp (sündinud 7. juunil 1964 Saaremaal) on Eesti jurist, endine riigi peaprokurör.
Raivo Sepp lõpetas Kingissepa 2. Keskkooli Kuressaares. 1991. aastal lõpetas ta õpingud Tartu Ülikooli õigusteaduskonnas.
Saaremaa Rahvateatri näitleja aastail 1980–1984. Raivo Sepp alustas 1989. aastal Eesti NSV Prokuratuuri Tartu rajooni prokuratuuris ühiskondliku abi ametikohal. 1990. aastast stažeeris Jõgeva rajooni prokuratuuris. Aastatel 1990–1992 oli ta Võru rajooni ja Võru maakonna prokuratuuris uurija ning vanemuurija ametikohal. Aastatel 1992–1994 oli ta Eesti Kohtueelse Uurimise Ameti ja Keskuurimisbüroo Võru uurimisbüroo direktor. 
Aastatel 1994–1997 oli Raivo Sepp Viljandi Politseiprefektuuri politseiprefekt. Aastatel 1997–1998 töötas ta Politseiametis politseipeadirektori asetäitjana. 
Vabariigi Valitsus nimetas 26. mail 1998 Raivo Sepa riigi peaprokuröriks viieks aastaks alates 27. maist 1998 kuni 27. maini 2003. Pärast seda on ta töötanud Riigiprokuratuuris spetsialiseerudes rahvusvahelisele koostööle kriminaalasjades. 
Alates 2004. aasta maist kuni 2019. aasta veebruarini oli ta Eurojusti Eesti liige ja riigiprokurör. Eurojustis Eesti liikme ja riigiprokurörina töötades valiti ta kaheks ametiajaks Eurojusti asepresidendiks (06.11.2007–06.11.2013) .
2006. aastal kandideeris ta Maksu- ja Tolliameti peadirektoriks, kuid taandus lõppvoorus Enriko Aava ees.
Aastast 2019 on Raivo Sepp vabakutseline ekspert ja nõustaja rahvusvahelise koostöö, juhtimise ja strateegilise planeerimise alal.
Jevsevi (Samartsev)

Jevsevi (kodanikunimega Jevstignei Feoktistovitš Samartsev; 5/17. august 1905 Verhnegljadino küla, Orenburgi kubermang – 5. september 1968 Tšaplõgino küla, Kurski oblast) oli Venemaa vanausu vaimulik (piiskop).
Kuni 1930. aastani töötas ta oma isa talus, seejärel kolhoosis, 1937–1941 oli kaevur. 1941–1946 oli ta mobiliseeritud sõjaväkke, pärast sõda töötas taas kaevanduses.
Alates 1949. aastast oli ta preester Ivan-Usenski külas Belebei rajoonis Baškiiri ANSV-s. 13. juunil 1953 pühitseti ta peapiiskop Joanni ja piiskop Jepifani poolt piiskopiks tiitliga Belebei ja Beloretski piiskop. Alates 1958. aastast oli ta Permi ja 1964. aastast Kurski piiskop.
Potsdam (LAV)

Potsdam on linn Lõuna-Aafrika Vabariigis Ida-Kapimaa provintsis Buffalo City linnaringkonnas.
Lõuna-Aafrika Vabariigi 2011. aasta rahvaloenduse andmetel oli Potsdami elanikest mustanahalisi aafriklasi 99,27%, India või Aasia päritolu inimesi 0,37%, värvilisi 0,32% ja teisi 0,04%. Koosa keelt pidas emakeeleks 96,67% inimesi ja inglise keelt 1,54%.
Eda (eesnimi)

Eda on naisenimi. 
Nimi on kasutusel mitme rahvas juures ja on erinevat algupära. Eestis ja Skandinaavias on seda peetud teisendiks nimest Hedda, mis on lühem vorm nimest Hedvig.
2023. aasta 1. jaanuari seisuga oli Eestis eesnimi Eda 1036 naisel. Eda oli populaarsuselt 184. naisenimi.
1. jaanuari 2018 seisuga oli Eestis eesnimi Eda 1096 naisel. Eda oli Eestis populaarsuselt 171. naisenimi. Kõige populaarsem oli eesnimi Eda vanuserühmas 55–59, kus neid on 10 000 elaniku kohta 20,32 ning Jõgeva maakonnas, kus neid on 10 000 elaniku kohta 18,27. Eda oli keskmiselt 57 aasta vanune (mediaanvanus on 57). 
Nime Eda nimepäev on 15. oktoober.
Lätis oli 2021. aasta 30. juuni seisuga eesnimi Eda 14 inimesel.
30 (Tallinna bussiliin)

Tallinna bussiliin 30 sõidab Seli asumi ja Kärmu vahel läbides Iru. Liini teenindab Tallinna Linnatranspordi AS ning liiklus toimub tööpäeviti.
Marsruut Kärmu suunal: Ümera tänav, Kristjan Kärberi tänav, Ussimäe tee, Narva maantee, Vana-Narva maantee.
Marsruut Seli suunal: Vana-Narva maantee, Priisle tee, Ussimäe tee, Kristjan Kärberi tänav Ümera tänav.
Liin 30 väljub 8 korda päevas
Peatuste loend.
Seli &gt; Maardu järv.
&lt;br&gt;
Kärmu &gt; Seli.
&lt;br&gt;
24A

Tallinna bussiliin 24A sõitis Estonia teatri ja Kadaka asumi vahel. Liini teenindas Tallinna Linnatranspordi AS ning liiklus toimus kõigil päevadel.
Marsruut Estonia teatri suunal: Kadaka tee, Rehe põik, Kadaka puiestee, Mäepealse tänav, Raja tänav, Akadeemia tee, Eduard Vilde tee, Sõpruse puiestee, Endla tänav, Kaarli puiestee, Estonia puiestee, Teatri väljak.
Marsruut Kadaka suunal: Teatri väljak, Estonia puiestee, Endla tänav, Suur-Ameerika tänav, Sõpruse puiestee, Eduard Vilde tee, Akadeemia tee, Mäepealse tänav, Kadaka puiestee,Rehe põik, Kadaka tee, Akadeemia tee.
25 (Tallinna bussiliin)

Tallinna bussiliin 25 sõidab Reisisadama D-terminali ja Tiskre asumi vahel. Liini teenindab Tallinna Linnatranspordi AS ning liiklus toimub kõigil päevadel.
Bussiliin avati Tallinna liinivõrgu muudatuste teise etapi raames. Bussiliin 25 asendas bussiliini 22. Väljumised on 10-32 minuti tagant. 
Tegemist on kiirema liiniga, mis jätab vahele väiksema kasutusega peatused (Pirni, Mustjõe, Looga, Sõba). 
Ajalugu.
Aastatel 2012–2020 sõitis bussiliin 25 marsruudil Keskuse – Laagri alevik.
Bussiliin avati selleks, et suurendada liiklustihedust Laagri ja Mustamäe vahel ning võtta survet ülekoormatud liinilt 20A. Bussiliini teenindajana alustas firma MRP Linna Liinid. Tallinna linnavalitsus otsustas lõpetada lepingu bussifirmaga 2019. aasta 1. veebruaril, seega võttis liini teenindamise ette Tallinna Linnatranspordi AS. Bussimarsruudile lisati sama aasta 15. veebruaril mõlemas suunas Akadeemia tee bussipeatus Eduard Vilde teele. 
Buss sõitis liini kolm korda tööpäevas; 16. juuni 2020 seisuga oli see kõige hõredama bussigraafikuga liin Tallinna ühistranspordiliinide võrgustikus.
Bussiliin liideti 1. septembril 2020 bussiliiniga 20A.
Bussiliini väljumised olid kolm korda päevas: kell 06.50, 14.40 ja 17.00.
Liini 25 pikkus oli ligikaudu 11 kilomeetrit ja bussi marsruut läbis Tallinnas Mustamäe ning Nõmme linnaosasid, liini lõpp-peatus asus Saue vallas Laagri alevikus. Bussi marsruut Keskuse peatusest oli järgmine: Keskuse tänav, Sõpruse puiestee, E.Vilde tee, Kadaka tee, Kadaka puiestee, Möldre tee.
Lea Pähkel

Lea Pähkel (sündinud 22. novembril 1968) on Eesti jurist, prokurör.
1989. aastal lõpetas ta õpingud Tallinna Majandustehnikumi õigusteaduskonnas ja 1995. aastal Tartu Ülikooli õigusteaduskonnas. 
Aastatel 1989–1992 töötas ta Tallinna Perekonnaseisuametis inspektorina. 1992. aastast töötas ta Tallinna prokuratuuris stažöörina, hiljem sai temast abiprokurör ja prokurör.
2018. aasta oktoobri seisuga töötas ta Põhja ringkonnaprokuratuuri III osakonnas (alaealiste ja lähisuhtevägivalla kuriteod).
2022. aastal nimetati ta kohtunikuks.
Flatiron District

Flatiron District on naabruskond, mis asub Manhattanil, New Yorgis, Ameerika Ühendriikides. Flatiron District on nimetatud Flatiron Buildingu järgi, mis asub 23 tänaval. Flatiron District on osa Manhattani viiendast piirkonnast.
Civic Center (Manhattan)

Civic Center on naabruskond, mis asub Lower Manhattanil Manhattani linnaosas New Yorgis Ameerika Ühendriikides. 
Naabruskonnas asub New Yorgi raekoda. Naabruskond piirneb Financial Districti, Tribeca ja Chinatowni ning Brooklyni sillaga.
Lower East Side

Lower East Side, tuntud ka kui LES, on naabruskond, mis asub Manhattani linnaosas, New Yorgis, Ameerika Ühendriikides. Lower East Side on 2,17 ruutkilomeetrit suur ja seal elab 72 957 inimest 2010. aasta seisuga.
East Village (Manhattan)

East Village on naabruskond, mis asub Manhattani linnaosas, New Yorgis, Ameerika Ühendriikides. East Village´is elavat inimest kutsutakse East Villageriks. East Village´is elab 2010. aasta seisuga 62 832 inimest.
SoHo

SoHo (kasutatakse ka nimekuju Soho) on naabruskond, mis asub New Yorgi Manhattani linnaosas Lower Manhattanil. SoHo on saanud eelkõige tuntuks seal elavate kunstnike tõttu ning seal on palju kunstigaleriisid. Nimi SoHo on akronüüm sõnadest "South of Houston Street". SoHo on 30 hektarit suur. SoHo koosneb 26 kvartalist ning seal on kokku umbes 500 ehitist.
Graduaal

Graduaal, ladina "graduale" (gradus – ’aste’), "astmelaul", on psalmilaul pärast esimest piiblilugemist. Nimi on tulnud sellest, et psalmilaulja alustas laulu lugemispuldi trepiastmel seistes. Kuulub missa muutuva osa sisse ("proprium missae").
Graduaaliks nimetatakse ka missa laule koondavat roomakatoliku lauluraamatut ("Graduale Romanum", "Graduale Triplex").
Muusika.
Algselt oligi graduaal responsoorselt (psalmilaulja ja koor või kogudus vaheldumisi) esitatud psalm, kuid juba vanimates keskaja muusikakäsikirjades on psalmist jäänud vaid üks "versus" (tähistatakse märgiga ℣ ("U+2123"), mida enam ei esitata lihtsa psalmoodiana, vaid rikkalikult kaunistatuna, ja selle ette lauldakse melismaatiline "responsum" (tähistatakse märgiga ℟ ("U+211F")). Võrreldes samuti psalmiteksti kasutava introitusega on graduaal meloodiliselt oluliselt huvitavam ja kaunistatuma viisiga missalaul, seal on palju standardvormeleid, niinimetatud rändavaid melisme, mis tavaliselt esinevad interpunktsioonimelismidena. Muusikateadlane Willi Apel on leidnud neid erinevaid kaunistusi ligikaudu sada. Alguslõigus on meloodia madalam ja rahulikum, "versus"es aga liikuv ja ulatub sageli suurtesse kõrgustesse.
Graduaal kuulub missa osade hulka, mida on kõige varem hakatud seadma mitmehäälseks, juba St. Martiali koolkonna ja Notre-Dame'i koolkonna ajal. Mitmehäälseks kirjutati virtuoossed soololõigud "responsorium"i alguses ja "versus", samas kui korduvad kooriosad jäid ühehäälseks. Graduaalid on näiteks ka Perotinuse neljahäälsed organumid "Viderunt omnes" ja "Sederunt principes", mis kõlasid 1198. aastal Pariisi jõuluteenistustel piiskop Odo de Sully tellimusel.
Kyrie

Kyrie, translitereeritud vorm kreeka sõnast Κύριε (vokatiiv sõnast Κύριος, Kyrios 'isand'), missa alguses pärast introitust lauldav missa muutumatu osa ("ordinarium missae") esimene laul, mis on, nagu näitab ta kreekakeelne tekst, üks missa vanimaid osi. Tegemist on väga vana palvetekstiga, ("Kyrie eleison", vanakreeka Κύριε, ἐλέησον 'Issand, heida armu'), mis on kasutusel kõigis kristlikes jumalateenistustes.
Nagu kõik missa "ordinarium"i osad, võivad "Kyrie" meloodiad olla erinevad, kolmest fraasist koosnev tekst on alati sama:
Κύριε, ἐλέησον
Χριστέ, ἐλέησον
Κύριε, ἐλέησον
"Kyrie, eleison"
"Christe, eleison"
"Kyrie, eleison"
Tavaks on iga fraasi korrata kolm korda, seda juba alates 8. sajandist. Muusikaline vorm tunneb nelja põhilist skeemi:
Viimane meloodialüli on alati rikkalikumalt kaunistatud.
Halvesbostel

Halvesbostel on vald Saksamaal Alam-Saksi liidumaal Harburgi kreisis.
Valla pindala on 18,14 km². 31. detsembril 2017 elas seal 754 inimest.
Hollenstedt

Hollenstedt on vald Saksamaal Alam-Saksi liidumaal Harburgi kreisis.
Valla pindala on 21,84 km². 31. detsembril 2017 elas seal 3725 inimest. Vald asub umbes 25 km Hamburgist edelas ja 12 km Buxtehudest lõunas.
Regesbostel

Regesbostel on vald Saksamaal Alam-Saksi liidumaal Harburgi kreisis.
Valla pindala on 16,27 km². 31. detsembril 2017 elas seal 1059 inimest.
Põrgu Jaan

"Põrgu Jaan" on 2018. aastal valminud Eesti mängufilm.
Osatäitjad: Meelis Rämmeld, Andres Lepik, Pääru Oja, Peeter Volkonski, Adele Taska, Egon Nuter, Villu Kangur, Anne Türnpu.
Rudolf Mannov

Rudolf Mannov (30. oktoober 1922 Harjumaa – 19. august 2004) oli Eesti NSV majandijuht.
Aastatel 1941–1947 oli Nõukogude armees. Teenis algul Udmurdi ANSV-s Jakšur-Bodjas 134. ehituspataljonis, seejärel Eesti korpuse 23. laskurpolgus.
1947. aastal võttis osa kolhooside asutamisest. 1949. aastast Harjumaal kolhoosi "Nõukogude Eesti" juhatuse esimees. Aastatel 1951–1989 oli ta Harju rajooni "Rahva Võidu" kolhoosi juhatuse esimees.
Ta oli NSV Liidu Ülemnõukogu VI koosseisu saadik ning Eesti NSV Ülemnõukogu IX, X ja XI koosseisu saadik.
Ta on maetud Jüri kirikuaeda.
Vesiroosimardikas

Vesiroosimardikas ("Donacia crassipes") on roomardika perekonda, poilaste sugukonda kuuluv liik mardikalisi.
Vesiroosimardikate valmikud elavad taimede ujulehtedel, toitudes vesiroosi ja vesikupu lehtedest. Vesiroosimardikate munad, vastsed ja nukud elavad aga järvede vees.
Vesiroosimardika eripäraks on jämedad reied (selle järgi ka tema ladinakeelne nimi – "crassipes").
Roomardikas

Roomardikas ("Donacia") on poilaste sugukonda kuuluv perekond mardikalisi.
Eri liiki roomardikad toituvad veetaimede lehtedest: valmikud pealpool vett, vastsed tavaliselt sama liiki taime veealustest osadest.
Perekonda kuulub 72 liiki.
Wenzendorf

Wenzendorf on vald Saksamaal Alam-Saksi liidumaal Harburgi kreisis.
Valla pindala on 21,47 km². 31. detsembril 2017 elas seal 1434 inimest.
Piirkond on tuntud peamiselt külalähedase lennuvälja poolest, kuhu Blohm+Vossi lennukite tootmise haru Hamburger Flugzeugbau natsiajastul tehase ehitas.
Valla 5 peamist küla on Wenzendorf, Wennerstorf, Klauenburg, Dierstorf ja Dierstorf-Heide.
Wenzendorf on suurim jõulupuude kasvatuspiirkond Põhja-Saksamaal.
Wenzendorfi küla asub umbes 25 km Hamburgist edelas.
Lennuväli.
Wenzendorfi lennuväli asub umbes 2 km peamisest külast kagus.
Lennukitehas.
1934. aastal hakkas Hamburger Flugzeugbau ehitama oma esimest lennukitehast Wenzendorfis ja rajas suure lennuvälja katselendudeks. Tehas hakkas tegutsema 1935. aastal, ehitades litsentsiga mudelit Dornier Do 23, millest esimene lendas 1935. aasta detsembris.
Varsti pärast seda võttis ettevõte omale emaettevõtte nime Blohm+Voss, mille järgi seda peamiselt mäletatakse.
Wenzendorfis koostati sõja ajal suurel hulgal lennukeid, peamiselt alltöövõtune teistele tootjatele. Need olid:
6. oktoobril 1944 sai tehas tugevalt kannatada Ameerika Ühendriikide õhujõudude pommirünnakus ja kolm kuud hiljem hävines see peaaegu täielikult teises rünnakus.
Praegune kasutus.
Täna on lennuväli palju väiksema suurusega. Sellel on üks 750 m pikk mururada ja seal tegutseb purilennuklubi Airbus HFB.
Mõned vanad tehasehooned on muudetud vanadekoduks.
Bendestorf

Bendestorf on vald Saksamaal Alam-Saksi liidumaal Harburgi kreisis.
Valla pindala on 3,88 km². 31. detsembril 2017 elas seal 2427 inimest. Vald asub umbes 30 km Hamburgist lõunas.
Bendestorfi on esmamainitud 970. aastal. 
Sõjajärgsetel aastatel oli Bendestorf tuntud oma filmistuudiote poolest, kus toodetud filmides esinesid Hildegard Knef (ka Hildegard Neff) ja teised tuntud Saksa näitlejad.
Harmstorf

Harmstorf on vald Saksamaal Alam-Saksi liidumaal Harburgi kreisis.
Valla pindala on 5,97 km². 31. detsembril 2017 elas seal 829 inimest.
Jesteburg

Jesteburg on vald Saksamaal Alam-Saksi liidumaal Harburgi kreisis.
Valla pindala on 27,97 km². 31. detsembril 2017 elas seal 7966 inimest. Vald asub umbes 25 km Hamburgist lõunas ja 6 km Buchholz in der Nordheidest idas.
Jesteburgis on kahe väikese jõe, Schmale Aue ja Seeve kokkuvool.
Ajalugu.
Jesteburgi on esmamainitud 1202. aastal dokumendis, mille on allkirjastanud Bremeni peapiiskop Hartwig II.
Loss, mis andis linnale oma nime, valvas arvatavasti Seeve ülepääsu 13. sajandini. Selle jäänuseid pole siiski veel leitud.
Aastatel 1872/73 ehitati Buchholz in der Nordheide ja Lüneburgi vahele raudtee, mis läbis ka Jesteburgi.
Liitlaste õhurünnakutes Hamburgile 1943. aasta jaanuaris visati Jesteburgile süütepomme, mitu hoonet hävitati. 19. aprillil 1945 lasti raudteesild Wehrmachti poolt õhku Briti vägede edenemise aeglustamiseks.
Aastatel 1933–1945 Jesteburgi rahvaarv peaaegu kahekordistus, peamiselt põgenike arvel.
Vaatamisväärsused.
Aastatel 1986/87 ehitati Niedersachsenplatzil üles "Heimathaus". "Heimathaus" on 450. aastane hoone, mis pärineb Eyendorfist.
Jesteburgis on ka "Kunststätte Bossard", ekspressionistlik ühendkunstiteos.
Eyendorf

Eyendorf on vald Saksamaal Alam-Saksi liidumaal Harburgi kreisis. Valla pindala on 13,68 km². 31. detsembril 2017 elas seal 1244 inimest.
Pank (seriaal)

"Pank" on kümneosaline Eesti telesari, mis valmis 2018. aastal EV 100 teledraamaseriaalide konkursi raames. Sari põhineb kaudselt tõsielulistel sündmustel.
Sarja stsenaristid on Eero Epner ja Tarmo Jüristo, produtsent on Paul Aguraiuja.
Kaugjahutus

Kaugjahutus on kaugküttega analoogne süsteem, kus eesmärgiks on hoonete kütmise asemel nende jahutamine ning selleks kasutatakse energiakandjana kuuma vee asemel külma vett.
Kaugjahutus võimaldab kokku koguda hoonetes tekkivat jääksoojust, mida on keeruline kohapeal ära kasutada, aga mida saab rakendada näiteks kaugküttevõrgu tarbeks vee soojendamisel. Nõnda on see osa targa linna kontseptsioonist, sest võimaldab vähendada linna energianõudlust.
Kui soojal aastaajal rakendatakse soojuse ärastamiseks külmakompressoreid koos soojuspumpadega, siis talvisel külmemal ajal on tavaline soojuse suunamine otse mõnda lähedal asuvasse suuremasse veekokku (meri, järv, jõgi), mis suurendab energiakasutuse efektiivsust.
Kaugjahutuse põhilisteks klientideks on uued äri- ja kaubandushooned, kus on tarvidus jahutuse järele ligilähedaselt sama suur kui vajadus soojuse järele.
Eestis rajati esimese linnana kaugjahutussüsteemid Tartus, kus tänapäeval tegutsevad Tartu Kesklinna Külmajaam (13 MW) ja Aardla Külmajaam (5,4 MW). 2018. aasta lõpuks peaks valmima ka Pärnu esimene jahutusjaam (7 MW).
Admiral Hipper

Admiral Hipper oli Saksamaa sõjalaev (ristleja). Laev nimetati saksa admirali Franz von Hipperi järgi.
Laev ehitati 1935-1937. Laev võeti sõjateenistusse 29. aprillil 1939.
Laeva pikkus oli 194,6 m (205,9 m) ja laius 21,3 m.
12.-17. juulini 1939 oli laev sõprusvisiidil Tallinnas.
Laev hävis 3. mail 1945 pärast Suurbritannia õhurünnakut Kielile.
Tallinna Veerenni kirik

Tallinna Veerenni kirik oli Tallinnas Veerenni asumis asunud kirik. Algne aadress oli Veerenni tänav 4a, mis asus umbes tänapäevaste hoonete Vana-Veerenni tänav 4 ja 6 vahel.
Kiriku rajas 1909. aastal insener Ernst Boustedti projekti järgi kõrvalhoonena oma krundile toiduainetööstur (rahvasuus "viljakohvikuningas") ja vabakoguduste (evangeeliumi kristlaste) liikumise tegelane Jakob Lilienthal (1871–1952). Seetõttu oli projektis selle ametlik nimetus "kuur" (vene keeles сарай "sarai" 'kuur'), rahvasuus aga Lilienthali ja tema venna köögiviljakasvatuse ja -tööstuse tõttu "kapsakuur" või lihtsalt "Lilienthali kirik". 
Saksa esimese okupatsiooni ajal 1918. aastal ehitati hoone ümber kirikupäraseks ning sellele lisati torn. Algse tagasihoidliku projekti tegi insener Karl Jürgenson, hilisema suurele mahule sobiva kõrge torniga lahenduse aga arhitekt Eugen Habermann. 
See oli oma 1200 iste- ja 3000 üldkohaga Tallinna (ja ka Eesti) suurim puitkirik, mille kõrge torn oli ka kõrgete Võllamäe ja Tõnismäe ümbruses üks tuntumaid maamärke. Hoones peeti vabakirikute konverentse, aga ka muid suurte rahvahulkade üritusi. Seda on peetud isegi Mandri-Euroopa üheks suuremaks metodisti kirikuks.
Hoone üleminek metodistidele.
Lilienthal müüs enda majandusraskuste tõttu 1930. aastal hoone metodisti kirikule. Metodistid ise loevad oma aega selles kirikus juba esimesest jumalateenistusest kevadel 1929. Viimase asjaolu tõttu on seda aega sageli ekslikult esitatud kiriku ehitamisajana. Ka pärast kiriku üleminekut metodistide kätte tunti seda rahvasuus edasi Lilienthali kirikuna.
1938. aastal ehitati hoone arhitekt Eugen Sachariase projekti järgi ümber, et kaotada lõplikult tööstushoonele iseloomulikke jooni ja teha hoone võimalikult kirikupäraseks. 
Kirik põles teises maailmasõjas märtsipommitamisel NSV Liidu lennuväe pommirünnaku ajal 9. märtsil 1944 maani maha.
23040-klassi tuukrilaev

Projekt 23040 on Venemaal valmistatud ja ranniku lähedal ning reidil kasutamiseks mõeldud mereväe tuukrilaeva (originaalnimetuses kaater) klass.
Sõjalaevaklassiga paralleelselt on valmistatud sarnane tsiviilalus projektitähisega A160-JaR "(А160-ЯР)" ja oluliselt muudetud välimusega hüdrograafiaversioon 23040G.
Kirjeldus.
Kaater on mõeldud tuukritöödeks, päästetöödeks ning veepõhja- ja veealuste objektide uuringuteks rannikulähedasel merel, reididel ja sadamates sügavuseni kuni 60 m ilmaoludes kuni 3 palli.
Laeva pikkus on 28,09 m, süvis 1,5 m, veeväljasurve u 100 t, kiirus 13-14 sõlme ja meeskond 8 meest (sh 5 tuukrit). Sõidukaugus on u 200 miili. Laeval on allveeroboti võime ja ahtris liigendkraana.
Keres on kuus veekindlat sektsiooni: 
Tekiehitises asuvad peamiselt tuukrite töö- ja varustuse ruum koos barokambriga ning roolimaja.
Ajalugu.
Projekti hakati arendama 2008. aastal. Aastail 2013–2016 valmistati 18 seda klassi laeva, millest 9 on kasutusel Balti laevastikus ja 6 Musta mere laevastikus. Lisaks on valmistatud 2018. aastal neli sama kere baasil, kuid täiesti teistsuguse tekiehitisega väikest hüdrograafialaeva 23040G.
Paralleelselt 23040-ga on valmistatud üle 10 tsiviil-tuukrilaeva versiooni A160 peamiselt Vene Merepäästeteenistusele "(Морская спасательная служба)".
2015. aasta juulis asus üks selle klassi laev RVK-2163 koos puksiiriga Merkuri Politsei- ja piirivalveameti loal Saaremaa rannikule tormivarju. Kuna Vene sõjalaev paistis olevat ankrus iseseisvalt (saatealuseta), tekitas see tähelepanelikes kohalikes küsimusi.
Cambridge'i prints Louis

Cambridge'i prints Louis ("Louis Arthur Charles"; sündinud 23. aprillil 2018 Saint Mary haiglas Londonis) on prints Williami, Cambridge'i hertsogi ja Catherine'i, Cambridge'i hertsoginna kolmas laps. Tema vend on Cambridge'i prints George ja õde Cambridge'i printsess Charlotte.
Briti troonipärimisjärjekorras on prints viies oma vanaisa prints Charlesi, isa prints Williami, vanema venna prints George'i ja õe printsess Charlotte'i järel. Tema ametlik kõnetusviis ja tiitel on Tema Kuninglik Kõrgus Cambridge'i prints Louis.
November 2018

2018. aasta november algas neljapäeval ja lõppes 30 ööpäeva pärast reedel.
Studio Moderna

Studio Moderna Grupp on Kesk- ja Ida-Euroopas tegutsev e-kaubanduse, otsemüügi ja jaekaubandusega tegelev ettevõte, mis haldab mitmeid tuntud rahvusvahelisi kaubamärke.
Ettevõte asutati 1992. aastal, kui Livija Dolanc ja Sandi Češko lõid väikese perefirma. Esialgu keskenduti vaid ühele tootele – Kosmodisk®-ile, mida turustati kui seljavalu leevendavat abivahendit.
Aastatel 1993–1994 liitusid ettevõttega Branimir Brkljač ja Daniel Hubman, millega algas uue ajajärgu kujunemine – hakati looma ja arendama oma kaubamärke.
Tänaseks kuuluvad Studio Moderna portfelli mitmed tuntud kaubamärgid, sealhulgas:
Ettevõte tegutseb rohkem kui 20 riigis, sealhulgas Sloveenias, Horvaatias, Põhja-Makedoonias, Bulgaarias, Serbias, Montenegros, Slovakkias, Poolas, Ungaris, Bosnias ja Hertsegoviinas, Tšehhi Vabariigis, Venemaal, Kosovos, Rumeenias, Leedus, Lätis, Eestis, Albaanias, Ukrainas, Moldovas ja Kasahstanis.
Studio Moderna Grupis töötab üle 8000 inimese ning ettevõte on tuntud oma tugeva otseturunduse ja mitmekanalilise müügimudeli poolest, mis ühendab televisiooni, e-kaubanduse, telefoni- ja jaemüügi.
Berliini loomaaed

Berliini loomaaed (Zoologischer Garten Berlin või ka lihtsalt Zoo Berlin) on vanim loomaaed Saksamaal. See avati 1844. aastal Berliini linna keskosas Tiergartenis. 
Loomaaed hõlmab 33 hektari suurust maa-ala ja on tuntud kui kõige liigirikkam loomaaed. Sealne kogu koosneb 20 000 isendist ja ligi 1400 liigist, kes elavad välialal. Sealt võib leida elevante, kaelkirjakuid, gorillasid ja Saksamaa ainsaid hiidpandasid.
2017. aastal külastas loomaaeda ja akvaariumi üle 3,5 miljoni inimese. See on Euroopa kõige külastatum loomaaed. Üks tuntumaid atraktsioone on loomade söötmine.
Loomaaed teeb koostööd ülikoolide, teadusasutuste ja loomaaedadega üle maailma ning osaleb ka programmides, mis tegelevad ohustatud liikide kaitse ja nende loodusesse tagasi asustamisega.
Ajalugu.
Berliini loomaaed, asutatud aastal 1844, on Saksamaa vanim ning maailmas üheksas vanim loomaaed.
Loomaaia loojaks oli Preisi (kuningriik 1525–1947) kuningas Friedrich Wilhelm III, kellel oli suur huvi eksootiliste loomade vastu. Koos oma esimese abikaasaga avati 19. sajandi keskel loomaaed ka külastajatele. Paljud loomaaia asukad olid toodud kuningale kingituseks, kuid kuningas ostis ka ise loomi juurde. Pärast Wilhelmi surma 1840. aastal tõusis troonile tema poeg Friedrich Wilhelm IV. Ta päris ka loomaaia, kuid väga huvitatud ta loomaaiast ei olnud.
Endine Wilhelm III kuninglik nõunik ja zooloogiamuuseumi direktor, Martin Hinrich Lichtenstein vastutas loomade populatsiooni eest. Tal oli juba ammu idee luua eraloomaaed. Koos Alexander von Humboldti ja Peter Joseph Lennéga veenis ta kuningat seda looma. Kuningas kinkis neile faasanimaja Tiergarteni pargis ning ka mitmeid loomi inimestele näitamiseks. Pärast kolmeaastast ehitust avati loomaaed 1. augustil 1844. Loomaaia pidamine oli aga koormav ja mitte väga edukas, ning seepärast kuulub loomaaed 1845. aastast avalikkusele ja on valdavalt eraomandis.
Berliini loomaaed jäi pärast Saksamaa lõhenemist Saksa Liitvabariigi alale. Saksa Demokraatliku vabariigi alal rajati 1955. aastal Tierpark Berlin, mis asub Berliini Friedrichsfelde linnaosas.
Akvaarium.
Akvaarium ehitati 1913. aastal zooloogia kompleksi. Lisaks kaladele ja teistele veeloomadele peetakse seal enamikku loomaaia roomajatest, kahepaiksetest ja selgrootutest.
Annetamine.
Berliini loomaaeda on igaühel võimalik toetada annetustega. Lisaks rahaannetustele võtab loomaaed annetusi vastu ka loomasöödana. Rahalisi annetusi kasutatakse nii sööda ostmiseks kui ka loomadele tänapäevanõuetele vastava ja meeldiva kodu loomiseks.
ZIL-i sõidukite loend

See on nimekiri ZIL-i (varem AMO ja ZIS) sõidukitest, mida toodeti Venemaal Moskvas.
NoHo (Manhattan)

NoHo on kõrgema klassi naabruskond, mis asub Manhattani linnasosas New Yorgis Ameerika Ühendriikides.
NoHo nimi tuleb sõnadest "North of Houston Street" (sarnane SoHoga, "South of Houston Street").
West Village

West Village on naabruskond, mis asub Lower Manhattanil Manhattani linnaosas New Yorgis Ameerika Ühendriikides. 
West Village on osa suuremast Greenwich Village'ist. West Village piirneb läänes Hudsoni jõega.